докладите, изготвени от техните компетентни органи, когато предоставят своите годишни доклади на Комисията, както се изисква съгласно член 12 от Регламент (ЕО) No 549/2004.
 Годишните доклади за надзора на безопасността се предоставят на засегнатите държавите-членки в случай на функционални блокове въздушно пространство, на Агенцията, както и на програмите или дейностите, провеждани по приети международни споразумения за наблюдение или одитиране на прилагането на надзора на безопасността на аеронавигационното обслужване, УПВД, УВП и други мрежови функции.
 Член 16
 Обмен на информация между компетентните органи
 Компетентните органи предприемат мерки за тясно сътрудничество в съответствие с членове 10 и 15 от Регламент (ЕО) No 216/2008 и член 2, параграф 4 от Регламент (ЕО) No 550/2004 и обменят всякаква подходяща информация, за да гарантират надзора на безопасността на всички организации, извършващи обслужване или изпълняващи функции с трансграничен характер.
 Член 17
 Преходни разпоредби
 1. Действията, които са започнати преди влизането в сила на настоящия регламент въз основа на Регламент (ЕО) No 1315/2007, се управляват в съответствие с настоящия регламент.
 2. Орган на държава-членка, който е носел отговорността за надзора на безопасността на организации, за които компетентен орган е Агенцията в съответствие с член 3, следва да прехвърли към Агенцията функцията по надзор на безопасността на тези организации 12 месеца след датата на влизане в сила на настоящия регламент, освен в случаите на надзор на безопасността на управителния орган на мрежата, като прехвърлянето, ако има такова, към Комисията, подпомагана от Агенцията, се извършва на датата на влизане в сила на настоящия регламент.
 Член 18
 Отмяна
 Регламент (ЕО) No 1315/2007 се отменя.
 Член 19
 Изменение на Регламент (ЕС) No 691/2010
 Точка 1.1, буква д) от приложение IV към Регламент (ЕС) No 691/2010 се заменя със следното:
 „д)
 доклади за безопасността на националните надзорни органи, както е посочено в членове 7, 8 и 14 от Регламент за изпълнение (ЕС) No 1034/2011 на Комисията (10), както и доклади на националните надзорни органи за отстраняването на констатираните пропуски в безопасността, които са предмет на планове за коригиращи действия;
 Член 20
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 октомври 2011 година.
 За Комисията
 Председател
 José Manuel BARROSO
 (1) ОВ L 96, 31.3.2004 г., стр. 10.
 (2) ОВ L 96, 31.3.2004 г., стр. 20.
 (3) ОВ L 79, 19.3.2008 г., стр. 1.
 (4) ОВ L 96, 31.3.2004 г., стр. 1.
 (5) ОВ L 291, 9.11.2007 г., стр. 16.
 (6) ОВ L 96, 31.3.2004 г., стр. 26.
 (7) ОВ L 185, 15.7.2011 г., стр. 1.
 (8) Виж. страница 23 от настоящия брой на Официален вестник.
 (9) ОВ L 201, 3.8.2010 г., стр. 1.
 (10) ОВ L 271, 18.10.2011 г., стр. 15“.
 